Contagion (filma)

Contagion (euskaraz Kutsadura), 2011ko Steven Soderbergh estatubatuar zinema zuzendariaren ekintza eta thriller film bat da. Marion Cotillard, Bryan Cranston, Matt Damon, Laurence Fishburne, Jude Law, Gwyneth Paltrow, Kate Winslet eta Jennifer Ehle aktoreek antzeztu zuten.

 Argumentua 

Bapatean, inork bere jatorria zein den jakin gabe, mundu osoan birus hilkor bat hedatzen hasiko da, pandemia arriskutsu batean. Egun gutxiren buruan, gaixotasunak gizateriaren biztanleria murriztuko du. Kutsadura gizakien arteko kontaktu soilaz burutzen da.

Lehen biktimetako bat da Beth Emhoff estatubatuar emakumea, Hong Kongera burututako negozio bidaia batetik bueltan. Haren semea ere hil egiten du ordu gutxiren buruan, eta senarra ere gaixotzen zaio, baina gainditu egiten du egoera. Kutsatutako familia honen istorioa arakatzea funtsezkoa zaie zientzialariei birusaren jatorria argitzeko.

 COVID-19 pandemiarekin antzekotasunak 
2020ko martxoan, COVID-19 gaitzaren pandemia munduan hedatu zelarik, film hau munduko ikusienetekoa bihurtu zen streaming plataformetan, eta jaitsienetakoa ere bai BitTorrenteko p2p sareetan, bere gaiagatik.

Filmaren argumentuko puntu batzuek hantz handia dute 2020an gertaturikoarekin:

 Txinan du jatorria pandemiak, eta habitat ohiko galdu duten saguzar batzuengandik giza-elikaduraren katera iritsi zela iradokitzen da.
 Airezko eta ukimenezko transmisioaren garrantzia azpimarratzen da, eta R0 faktorea aipatzen.
 Internet bidezko fake albiste eta zurrumurruen zabalkundeak garrantzia du traman.

Beste puntu batzuetan asmatzen ote duten ez dago argi 2020ko udaberrian:

 Txerto baten garapena nahiko azkarra da.
 Etiketa sistema bat garatzen dute, gaixotasuna gainditu izanagatik immunitatea dutenak eta txetoa jaso dutenak markatzeko.

 Aktoreak 
 Marion Cotillard: Leonora Orantes doktorea
 Matt Damon: Mitch Emhoff
 Laurence Fishburne: Ellis Cheever doktorea
 Jude Law: Alan Krumwiede
 Gwyneth Paltrow: Elizabeth "Beth" Emhoff
 Kate Winslet: Erin Mears doktorea
 Bryan Cranston: Lyle Haggerty
 Jennifer Ehle: Ally Hextall doktorea
 Elliott Gould: Ian Sussman doktorea
 Chin Han: Sun Feng
 John Hawkes: Roger
 Anna Jacoby-Heron: Jory Emhoff
 Josie Ho: Li Fairen ahizpa
 Sanaa Lathan: Aubrey Cheever doktorea
 Demetri Martin: David Eisenberg
 Armin Rohde: Damian Leopold
 Armin Rohde: Damian Leopold
 Enrico Colantoni: Dennis French
 Larry Clarke: Dave, Minnesota Osasun Saileko langilea
 Monique Gabriela Curnen: Lorraine Vasquez
 Amr Waked: Rafik
 Matt Motyka: Minnesota Ehorzketa Saileko langilea

 Erreferentziak 

 Kanpo estekak 
 Webgune ofiziala 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Techno-thriller filmak
Kategoria:Ekintza filmak
Kategoria:Izurriteei buruzko filmak
Kategoria:Adulterioari buruzko filmak
Kategoria:Atlantan girotutako filmak
Kategoria:Hong Kongen girotutako filmak
Kategoria:Macaun girotutako filmak
Kategoria:Minnesotan girotutako filmak
Kategoria:San Frantziskon (Kalifornia) girotutako filmak
Kategoria:Suitzan girotutako filmak